ΓΡΑΠΤΗ ΕΡΩΤΗΣΗ E-3567/01

υποβολή: Mihail Papayannakis (GUE/NGL) προς την Επιτροπή

(8 Ιανουαρίου 2002)

Θέμα: Leader+

Στις 4.12.2001, η Επιτροπή ενέκρινε για την Ελλάδα το πρόγραμμα Leader+ το ύψος του οποίου ανέρχεται στα 392,6 εκατομμύρια ευρώ. Θα μπορούσε η Επιτροπή να κάνει έναν απολογισμό ως προς τηνλοποίηση των προηγούμενων προγραμμάτων Leader στην Ελλάδα και να συγκρίνει αυτά τα όποια αποτελέσματα με εκείνα άλλων χωρών μελών όπου εφαρμόσθηκαν τα αντίστοιχα προγράμματα·

Απάντηση του κ. Fischler εξ ονόματος της Επιτροπής

(1 Μαρτίου 2002)

Όσον αφορά το πρόγραμμα Leader I, που εκτελέστηκε κατά την περίοδο 1990-1993, μία γρήγορη εξέταση των αποτελεσμάτων και των επιπτώσεων που παρατηρήθηκαν στην Ελλάδα σε σύγκριση με το σύνολο της Ευρώπης των12 απέδειξε ότι:

- οι τελικοί δικαιούχοι ενισχύσεων από τα διαρθρωτικά ταμεία στην Ελλάδα δημιούργησαν 25 ομάδες τοπικής δράσης (11,6 %) επί συνόλου 215 ομάδων τοπικής δράσης,

- επί συνόλου 417 εκατομμυρίων που διατέθηκε από τα διαρθρωτικά ταμεία το ελληνικό πρόγραμμα απορρόφησε 52 εκατομμύρια (12,5 %). Επισημαίνεται ότι από την άποψη της απορρόφησης των πιστώσεων η Ελλάδα βρισκόταν μεταξύ των πέντε κρατών μελών με τις καλύτερες επιδόσεις (Γερμανία, Ελλάδα, Γαλλία, Ιρλανδία και Πορτογαλία) όπου πάνω από το 60 % των ομάδων τοπικής δράσης πέτυχε τους στόχους του εντός των προβλεπόμενων προθεσμιών και μάλιστα κατά 95 %,

- επί συνόλου 22 000 έργων και δράσεων, 1 730 έργα και δράσεις (8 % του συνόλου) πραγματοποιήθηκαν στην Ελλάδα· όσον αφορά δε τη δημιουργία νέων θέσεων εργασίας πλήρους απασχόλησης επί συνόλου 25 000 στην Ευρώπη των 12 οι 1 990 θέσεις εργασίας με πλήρη απασχόληση (8 %) δημιουργήθηκαν στην Ελλάδα,

- περισσότερες από τις μισές ομάδες τοπικής δράσης στην Ελλάδα έθεσαν ως κύριο στόχο τους την ανάπτυξη του αγροτικού τουρισμού, τάση η οποία παρατηρήθηκε εξάλλου και σε όλες τις περιοχές της νότιας Ευρώπης.

Από τα προαναφερόμενα μπορεί να πει κανείς ότι η εφαρμογή του Leader I στην Ελλάδα απέφερε συνολικά ικανοποιητικά αποτελέσματα και συγκρίσιμα με αυτά του συνόλου των κρατών μελών, περισσότερο μάλιστα με αυτά των περιφερειών της νότιας Ευρώπης. Όσον αφορά την εφαρμογή των αρχών του Leader, που είναι η εδαφική προσέγγιση, η τοπική συνεργασία, η κάθετη μέθοδος (από τα κάτω προς τα πάνω), ο πολυτομεακός και ενιαίος χαρακτήρας των σχεδίων των ομάδων τοπικής δράσης, η καινοτομία, η εργασία σε δίκτυο και η αποκεντρωμένη χρηματοδότηση, η Ελλάδα βρίσκεται στο μέσο όρο του συνόλου των κρατών μελών.

Για περισσότερες πληροφορίες σχετικά με τα αποτελέσματα και την επίπτωση του Leader I, το Αξιότιμο Μέλος του Κοινοβουλίου θα μπορούσε να συμβουλευτεί την εκ τωνστέρων έκθεση αξιολόγησης του Leader I για το σύνολο της Κοινότητας, η οποία διατίθεται στην ιστοσελίδα: http:/europa.eu.int/comm/agriculture/eval/index_fr.htm.

Όσον αφορά το Leader II, η Επιτροπή έλαβε ορισμένες εθνικές ή περιφερειακές εκθέσεις εκ τωνστέρων αξιολόγησης (μεταξύ των οποίων βρίσκεται και η έκθεση για το Leader II όσον αφορά την Ελλάδα) και τις αναλύει προς το παρόν. Με βάση το σύνολο των εκθέσεων που θα έχει λάβει η Επιτροπή θα δημοσιεύσει μία πρόσκλησηποβολής προσφορών για να επιλέξει έναν εξωτερικό εμπειρογνώμονα ο οποίος θα πραγματοποιήσει την εκ τωνστέρων αξιολόγηση του Leader II για το σύνολο της Ένωσης. Οι τελικές εκθέσεις εκτέλεσης των προγραμμάτων αναμένονται περί τα τέλη του πρώτου εξαμήνου του 2002. Οι εκθέσεις αυτές θα συνοδεύονται από τις τελικές δηλώσεις δαπανών οι οποίες θα πρέπει ναποβληθούν στην Επιτροπή ενόψει του δημοσιονομικού κλεισίματος των προγραμμάτων. Κατά συνέπεια είναι πολύ νωρίς για να εξαχθούν από τώρα συμπεράσματα, ακόμη και μερικά, σχετικά με την εφαρμογή, τα αποτελέσματα και τις επιπτώσεις του Leader II τόσο όσον αφορά την Ελλάδα όσο και τα άλλα κράτη μέλη και πολύ περισσότερο για να γίνουν συγκρίσεις ανάμεσα τους.

Το μόνο που είναι σε θέση να επιβεβαιώσει προς το παρόν η Επιτροπή είναι ότι, όσον αφορά το Leader II για την Ελλάδα, οι πιστώσεις των διαρθρωτικών ταμείων, δηλαδή το ποσό των 167, 65 εκατομμυρίων, είχαν αναληφθεί εξ ολοκλήρου μέχρι τις 31 Δεκεμβρίου 1999 και δαπάνες και πληρωμές γίνονται μέχρι τις 31 Δεκεμβρίου 2001. Η Ελλάδα πρέπει ναποβάλει την τελική έκθεση δαπανών και την τελική έκθεση εκτέλεσης του προγράμματος κατά τη διάρκεια του πρώτου εξαμήνου του 2002. 49 ομάδες τοπικής δράσης και 7 φορείς, δηλαδή 56 οργανώσεις τοπικής ανάπτυξης, στην Ελλάδα έλαβαν ενίσχυση από το Leader II.